Diari Oficial de la Generalitat Valenciana


Sumari del DOGV 5897, del 20-11-2008 (2008/13956)

RESOLUCIÓ de 18 d'abril de 2008, de la Direcció General per al Canvi Climàtic, per la qual s'atorga a l'empresa Planomyr, SAU l'autorització ambiental integrada per a una indústria de fabricació de taulellet i argila atomitzada al terme municipal de l'Alcora.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5897

Data del DOGV
:   20-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13401


Data del document
:   18-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Correcció d'errades

 Descriptors 

:   * Alcora, l'
    * ceràmica
    * empresa privada

RESOLUCIÓ de 18 d'abril de 2008, de la Direcció General per al Canvi Climàtic, per la qual s'atorga a l'empresa Planomyr, SAU l'autorització ambiental integrada per a una indústria de fabricació de taulellet i argila atomitzada al terme municipal de l'Alcora. [2008/13806]  
Vistos els documents que es troben en l'expedient 048/06 IPPC, instruït a instàncies de l'empresa Planomyr, SAU, a fi d'obtenir l'autorització ambiental integrada per a una indústria de fabricació de taulellet i argila atomitzada, s'emet aquesta resolució de conformitat amb els següents  
Antecedents de fet  
Primer. Amb data 6 d'abril de 2006, Pedro Sancho Calduch, en representació de l'empresa Planomyr, SAU, amb CIF A-12014270, i ubicada a la carretera Castelló-l'Alcora, km 22 de l'Alcora (Castelló), presenta en el Registre General dels Serveis Territorials de la Conselleria de Territori i Habitage de Castelló una sol·licitud d'autorització ambiental integrada per a una indústria de fabricació de taulellet i argila atomitzada, que es detalla en l'annex I.  
Amb data 10 d'abril de 2006, es rep l'esmentada sol·licitud en el Registre General de la Conselleria de Territori i Habitatge.  
Amb data 22 de juny de 2006 l'empresa presenta la documentació necessària per a l'admissió a tràmit de la sol·licitud. Entre els documents aportats hi ha una còpia de la sol·licitud de l'informe de compatibilitat urbanística presentada a l'Ajuntament amb data 12 de juny de 2006. Posteriorment, s'aporta l'esmentat informe, emés per l'Ajuntament de l'Alcora amb data 15 de setembre de 2006, amb el següent tenor literal: «Que les edificacions existents a la parcel·la es troben classificades en el vigent PGOU com a sòl urbà industrial 4 A. Que segons consta en l'arxiu municipal, les edificacions que no compleixen la distància entre límits establida pel vigent PGOU van ser construïdes amb llicència concedida a l'abril de 1988, anterior per tant a l'aprovació d'aquest PGOU.»  
Segon. Amb data 10 de juliol de 2006, la Conselleria comunica a l'empresa l'admissió a tràmit de la sol·licitud i es remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb data 1 d'agost de 2006 es rep un informe de suficiència de l'Ajuntament de l'Alcora en el qual es requereix documentació addicional al promotor.  
Amb dates 28 d'agost, 26 de setembre i 11 d'octubre de 2006, el promotor presenta documentació a requeriment d'aquesta Conselleria.  
Quart. Amb data 3 de novembre de 2006, el promotor presenta en el Registre General de la Conselleria de Territori i Habitatge un escrit en el qual comunica la seua intenció de realitzar una modificació que considera no substancial, consistent principalment en la instal·lació de tres assecadors, una premsa hidràulica i un rotocolor i, a més, es donen de baixa dos assecadors i es posa en marxa un forn de corrons, marca Agemac Tecnoseveco Tecnocerámica, tipus HR 15/55, que estava en reserva. Junt a la sol·licitud, presenta una memòria de justificació de no-substancialitat de l'ampliació de la instal·lació.  
Cinqué. En data 15 de novembre de 2007, es comunica al promotor que encara que la modificació referida, d'acord amb els criteris de l'article 4.i de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006 (DOGV núm. 5350 de 20/09/2006), tindria la consideració de no-substancial si l'empresa disposara de l'autorització ambiental integrada, en trobar-se aquesta en tràmit, per a dur a terme la modificació projectada, s'ha d'introduir un annex que modifique la documentació originàriament presentada en tot allò que estiga afectat (focus, soroll, residus, energia emprada o generada, etc.). També es trasllada aquesta modificació a cada un dels organismes que intervenen en el tràmit.  
Amb data 22 de novembre de 2006, el promotor aporta la documentació necessària per al tràmit.  
Amb data 21 de novembre de 2006 es rep un informe de la Confederació Hidrogràfica del Xúquer en el qual es requereix documentació a l'efecte de justificar la inexistència d'abocament d'aigües residuals, domèstiques i industrials al domini públic hidràulic (abocament zero).  
Amb dates 1 i 12 de desembre de 2006 i 2 de gener de 2007, l'empresa aporta documentació a requeriment d'aquesta Conselleria.  
Sisé. Amb data 27 de desembre de 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació i es publica l'anunci en el Diari Oficial de la Comunitat Valenciana (núm. 5415).  
Durant aquest període no es presenten al·legacions al projecte ni a aquesta Conselleria ni a l'Ajuntament de l'Alcora. En l'expedient consta el certificat de la informació pública.  
Seté. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Amb data 2 de març de 2007 es rep un informe de l'Ajuntament de l'Alcora en el qual manifesta que la mercantil no s'adequa en matèria de contaminació acústica als nivells de soroll permesos per la legislació autonòmica.  
Amb dates 20 de juny, 15 i 25 d'octubre i 8 de novembre de 2007 i 7 de gener de 2008 i 26 de febrer de 2008, l'empresa presenta documentació a requeriment d'aquesta Conselleria.  
Vuité. Amb data 2 d'abril de 2008 la Confederació Hidrogràfica del Xúquer emet un informe favorable sobre la gestió de les aigües residuals de l'empresa, amb unes condicions que s'han recollit en aquesta resolució.  
Amb data 4 d'abril de 2008 l'enginyer municipal de l'Ajuntament de l'Alcora emet un informe pel qual sol·licita documentació en matèria de protecció contra incendis, que és esmenada per l'empresa posteriorment. Així mateix, la tècnic municipal de Medi Ambient de l'Ajuntament de l'Alcora informa, amb data 8 d'abril de 2008, que el projecte presentat per la mercantil s'adequa correctament al marc de les competències municipals ambientals per a l'obtenció de l'autorització ambiental integrada.  
Així mateix, s'han incorporat a l'expedient els informes emesos pel Servei de Residus Industrials, el Servei de Residus Urbans i el Servei de Protecció de l'Ambient Atmosfèric.  
Nové. Amb data 14 d'abril de 2008 es realitza el tràmit d'audiència a l'interessat, que presenta al·legacions a les condicions, en concret respecte a l'apartat relatiu a emissions a l'atmosfera.  
Deu. Amb data 16 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 048/06 IPPC de sol·licitud d'autorització ambiental integrada, promoguda per Planomyr, SAU.   
Fonaments de dret  
Primer. D'acord amb l'article 9 de la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex I de la Llei 16/2002.  
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació desplegada pel Decret 40/2004, de 5 de març, del Consell de la Generalitat Valenciana. També s'ha tingut en compte el que preveu la Llei 2/2006, de 5 de maig de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Planomyr, SAU l'autorització ambiental integrada per a una indústria de fabricació de taulellet i argila atomitzada, que s'ha de desenvolupar a l'establiment situat a la carretera Castelló-l'Alcora, km 22 de l'Alcora (Castelló), referent al Projecte bàsic d'autorització ambiental integrada, visat pel Col·legi Oficial d'Enginyers Superiors Industrials de Castelló de data 5 d'abril de 2006 i subscrit pel Sr. Marcelo Nebot García, la qual queda inscrita en el Registre General d'Instal·lacions IPPC de la Comunitat Valenciana amb el número 261-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els focus d'emissió de la planta, la nomenclatura dels quals serà utilitzada d'ara endavant per al millor control i comunicació de les emissions:  
  
S'exclouen d'aquesta autorització els focus de contaminació no sistemàtica, els dels equips utilitzats per a la investigació, desenvolu  
\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*   
pament i experimentació de nous productes i processos, i els dels serveis d'aigua calenta sanitària i calefacció de les instal·lacions, que es regiran per la seua normativa específica.  
Els valors límit d'emissió per als focus canalitzats descrits i la periodicitat de controls per ECMQA seran els següents:  
(1) Per als focus d'origen en forns el cabal de gasos dels quals siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic de l'esmentat contaminant siga inferior a 0,1 kg/h.  
(2) Per a focus d'origen en atomitzadors que tinguen en l'actualitat instal·lats sistemes correctors via humida, el límit de partícules a complir serà 50 mg/Nm³ fins al 30 d'octubre del 2015. A partir d'aleshores, s'haurà de complir el límit genèric de 30 mg/Nm³.  
(3) En els casos en què es preveja la superació d'aquest valor per l'ús de determinades matèries primeres o combustibles, s'haurà de lliurar a la Conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.  
(4) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(5) Queden exclosos de mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
S'haurà de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció com també els nivells de fluor i bor dels focus que evacuen gasos procedents de processos d'atomitzatció.  
1.2. Control de l'emissió de contaminants per focus canalitzats  
1.2.1. Sistemes de depuració de partícules   
Hauran de disposar de sistemes correctors de depuració de partícules almenys els focus que evacuen corrents de gasos provinents d'aspiracions de material pulverulent. Així mateix, disposaran també dels esmentats sistemes correctors els focus associats als forns de cocció, sempre que siguen necessaris per al compliment dels límits d'emissió de partícules establits per aquesta resolució.  
El funcionament adeqat d'aquests sistemes correctors s'ha assegurar per mitjà del control i registre continu almenys d'un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i el calibratge de l'esmentat paràmetre hauran de ser verificats per entitats col·laboradores de l'administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen i s'han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101.3 kPa, 273.16 K), i per als gasos de combustió en base seca i un contingut d'oxigen del 18%.  
e) Les mesures de fluor es realitzaran amb sondes de material resistent a l'atac àcid, d'acord amb la norma ISO 15.713:2006.  
1.3. Control de l'emissió de partícules per fonts difuses  
1.3.1. Emmagatzemament i manipulació de materials pulverulents  
L'emmagatzemament i manipulació de materials pulverulents es realitzarà en les condicions següents:  
a) Totes les operacions d'emmagatzemament i manipulació de materials pulverulents entrants en el complex hauran de realitzar-se en naus tancades.  
b) Tancament de tots els sistemes de transport de matèries primeres pulverulentes en les fàbriques (cintes transportadores, catúfols, etc.).  
En el termini màxim de tres mesos s'haurà de presentar un pla d'adaptació per a la seua aprovació per part de la Direcció General per al Canvi Climàtic que considere el següent:  
- Totes les operacions d'emmagatzemament i manipulació de materials pulverulents entrants en el complex hauran de realitzar-se en naus tancades i en depressió.  
- Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
- operacions de càrrega i trituració de matèries primeres a granel  
- operacions d'emmagatzemament i descàrrega de grànul atomitzat  
- operacions d'emmagatzemament del material pulverulent recuperat en els sistemes correctors, de materials mòlts i de fins.  
1.3.2. Transport de materials pulverulents  
El transport de materials pulverulents s'ha de realitzar en les condicions següents:  
a) Reducció de la resuspensió de pols deguda a la circulació interna de vehicles. Per a això, es pavimentaran els circuits adequats, es mantindran netes les zones de circulació i s'hi limitarà la velocitat.  
b) Control a l'entrada i eixida del complex que els camions van coberts i tancats per a evitar vessaments i sobreeixementes. No es permetrà l'accés o eixida de la instal·lació a vehicles que no circulen coberts o tancats.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, es compliran els límits sonors externs establits per a zones d'ús industrial, que són els següents:  
  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
3.1. Aigües residuals sanitàries i industrials  
Les aigües residuals sanitàries procedents del menjador, lavabos i vestidors del personal es canalitzen per al seu posterior tractament a dues depuradores biològiques amb capacitat de tractament per a 50 i 20 persones, respectivament.  
Aquestes aigües, una vegada depurades, es reintrodueixen al procés de fabricació d'argiles atomitzades després del seu emmagatzemament en una bassa disposada en l'empresa.  
Les aigües residuals industrials procedeixen de la neteja dels molins de la barbotina, de la neteja de molins de la secció d'esmalts, de la neteja de les línies d'esmaltatge, de la neteja de les naus i de la neteja dels equips en els laboratoris.  
S'estima una producció d'aigües residuals industrials de 47.447 m³/any.  
Totes aquestes aigües residuals industrials es reintrodueixen al procés de fabricació d'argiles atomitzades després de l'emmagatzemament en basses existents en l'empresa.   
Consta en l'expedient un certificat d'estanquitat de la bassa d'aigües industrials i sanitàries com també la justificació de les dimensions d'aquesta.  
La documentació aportada justifica i defineix la inexistència d'abocament d'aigües residuals al domini públic hidràulic (abocament zero).  
La Confederació Hidrogràfica del Xúquer emet un informe favorable sobre la gestió de les aigües residuals, amb les condicions següents:  
1. El titular de l'activitat està obligat a l'adequat manteniment de les basses o depòsits d'acumulació de les aigües residuals de manera que quede assegurada la impermeabilitat i estanquitat al llarg del temps.  
2. La línia o les línies d'aigua de l'activitat susceptibles de generar abocaments d'aigües residuals no disposaran de cap sistema d'alleugeriment capaç de generar abocament continu o discontinu, ni directe ni indirecte al domini públic hidràulic.  
3. Es recorda que, d'acord amb l'article 100 del Text refós de la llei d'aigües (Reial decret legislatiu 1/2001 de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa» i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
4. Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie de manera que no es puga produir la contaminació de les aigües pluvials, les quals es recolliran i s'eliminaran per sistemes que asseguren la no-alteració de les seues característiques qualitatives i la innocuïtat del seu abocament al domini públic hidràulic, si s'escau.  
5. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
3.2. Aigües pluvials  
L'empresa disposa d'una xarxa de recollida d'aigües pluvials de les seues cobertes. Aquestes aigües es recullen a través d'uns baixants i es reparteixen a dos col·lectors: un d'aquests desemboca al col·lector subterrani del polígon industrial i l'altre aboca en una parcel·la propietat de la indústria.  
La totalitat de la parcel·la on es troba la indústria està pavimentada.  
L'empresa no emmagatzema en l'exterior matèries o substàncies en forma pulverulenta que puguen ser arrossegades per les aigües pluvials. Així mateix, disposa d'una autoagranadora industrial que diàriament neteja les zones exteriors.  
Quan l'Ajuntament de l'Alcora finalitze l'execució de les obres del sistema de recollida d'aigües previstes en el Pla d'infraestructura per a la zona industrial, el qual, entre altres, defineix el sistema de recollida i abocament d'aigües pluvials, s'haurà de presentar el certificat emés per l'ajuntament corresponent de connexió i acceptació de les aigües pluvials que s'aboquen al col·lector del polígon, que indique expressament la data des de la qual s'ha realitzat l'esmentada connexió.  
4. Protecció del sòl i de les aigües subterrànies  
No es realitzarà cap abocament que puga afectar el sòl a les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl requerit en l'article 3.1 del Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 de l'esmentat reial decret.  
  
\* \* \* \* \* \* \* \* \* \* \* \* \* \* \* \* \* \* \* \* \* \* Així mateix, el titular de l'activitat està obligat al que disposa el punt 5 de l'article 3 del RD 9/2005, en el cas que en l'emplaçament s'assentara una activitat diferent de l'actual o canviara l'ús del sòl i també a allò contingut en l'article 8 del mateix reial decret referit a la publicitat registral.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza Planomyr, SAU per a la producció dels residus perillosos següents, sempre que la capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 9.840.000 m²/any de revestiment porós i 143.085 t/any d'argila atomitzada.  
  
Atés la quantitat de residus perillosos generada supera les 10 tones anuals, s'inscriu l'empresa Planomyr, SAU en el Registre de Productors de Residus Perillosos de la Comunitat Valenciana.  
D'acord amb la Llei 10/2000, de 12 de desembre, de residus de la Comunitat Valenciana, queda prohibida la mescla o dilució de residus que en dificulte la gestió. Per tant, els residus generats en la instal·lació diferents dels propis del procés productiu (residus del manteniment de les instal·lacions, de laboratori, llots de fosses sèptiques, aigües sanitàries, etc.) en cap cas podran mesclar-se per a una posterior gestió amb aquells que contenen materials ceràmics.  
En el termini màxim de tres mesos s'haurà d'aportar una còpia dels documents d'acceptació de tots els residus produïts, perillosos i no perillosos, emesos per un gestor autoritzat. Aquests documents han de ser originals o còpies compulsades, han d'estar segellats pel gestor i han d'estar vigents.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria i haurà de reduir al mínim possible la dispersió de zones d'emmagatzemament de residus perillosos dins de l'empresa.  
Per a l'emmagatzemament de residus líquids o que, pel seu alt contingut líquid, poden generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
S'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que establixen les presents condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el Reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
5.2. Gestió de residus  
Planomyr, SAU disposa d'autorització administrativa per a la realització de l'operació de valoració R5 (reciclatge o recuperació d'altres matèries inorgàniques), dels següents residus no perillosos, de procedència interna i externa, sempre que la seua capacitat de tractament anual siga de l'entorn de la magnitud que a continuació es detalla:  
  
Els residus recollits en la taula no han de tenir cap de les característiques de perillositat que figuren en l'annex 2, apartat A, de l'Ordre MAM/304/2002.  
D'acord amb la Llei 10/200, de 12 de desembre, de residus de la Comunitat Valenciana, queda prohibida la mescla o dilució de residus que dificulte la seua gestió. Per tant, els residus generats en la instal·lació diferents dels propis del procés productiu (residus de manteniment de les instal·lacions, de laboratori, llots de fosses sèptiques, aigües sanitàries, etc.) en cap cas podran mesclar-se per a una posterior gestió amb aquells que contenen materials ceràmics.  
Quant a l'activitat de gestió de residus no perillosos, l'empresa haurà de portar un registre documental en què figuren quantitat, naturalesa, origen, destinació, freqüència de recollida i mitjà de transport dels residus.  
Així mateix, s'ha d'emplenar la memòria anual com a gestor de residus no perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada memòria s'especificarà l'origen i quantitat dels residus gestionats, la producció anual d'argila, les característiques de l'emmagatzemament previ a la seua gestió, la quantitat i naturalesa dels residus resultants del procés com també les incidències rellevants que s'hagen pogut produir, tot això relatiu a l'any objecte de la declaració.  
6. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, juntament amb les dades d'identificació, hauran de figurar les següents:  
- Causes de l'incident.   
- Hora en què es va produir i la duració.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14308:2004.  
Així mateix, quan es determine el tancament definitiu s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual es desplega el reglament per al desenvolupament de l'esmentada llei.  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
8. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada s'ha de renovar, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Quart. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Cinqué. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 18 d'abril de 2008.- El director general per al Canvi Climàtic: Jorge Lamparero Lázaro  
Annex I  
Característiques del projecte  
Planomyr, SAU és una empresa radicada a l'Alcora que es dedica a la fabricació de taulellet i argila atomitzada.   
La capacitat de producció és de 9.840.000 m²/any de taulellet i 143.085 t/any d'argila atomitzada.   
Aquesta autorització comprén les instal·lacions existents, incloent-hi la modificació que va ser considerada no substancial en data 21 de desembre de 2005 (exp. 142/05 IPPC), consistent en la instal·lació d'un forn marca Sacmi, model YLP 3785/94,5 amb les instal·lacions annexes corresponents, com ara una línia de classificació, envasament i paletització marca Barbieri&Tarozzi Ibérica i un apilador d'emergència de 2 CV. Aquest forn substitueix un altre de marca Agemac, que queda fora de servei. Així mateix, es considera l'ampliació, que consisteix en la instal·lació de tres assecadors, una premsa hidràulica i un rotocolor i, a més, es donen de baixa dos assecadors i es posa en servei un forn de corrons, marca Agemac Tecnoseveco Tecnocerámica, tipus HR 15/55, que estava en reserva.  
En la indústria es duen a terme dos processos de fabricació:  
1. Línia de fabricació d'argila atomitzada pasta roja (porosa i gres)  
L'argila s'adquireix com a matèria primera. Es transporta per mitjà de camions fins a una tremuja que alimenta un molí triturador i per mitjà d'un sistema de cintes transportadores es porta fins al graner format per diverses naus tancades, on s'emmagatzema, resguardada de la pluja, a l'espera de la seua utilització.  
Al mateixa graner es dosifica l'argila, es mescla i, per mitjà de cintes transportadores, es condueix als molins de boles, on se li afigeix aigua i additius i se'n procedeix a la mòlta, i es produeix una barbotina que es condueix per mitjà d'una xarxa de canonades fins a unes basses amb agitador, on s'emmagatzema. Posteriorment la barbotina es bomba i es tamisa per a la seua impulsió a l'interior dels atomitzadors, on es produeix el procés d'atomització i es formen les diminutes esferes d'argila que integren l'argila atomitzada, que posteriorment s'emmagatzema en sitges, per a la posterior venda a altres indústries del sector ceràmic o per a consum propi en la línia de fabricació de revestiment.  
En aquesta part del procés es produeix la gestió de residus no perillosos, ja que els residus sòlids (pols d'argila o esmalt i restes de peces trencades crues) s'incorporen a l'argila procedent de la mina, mentre que els residus líquids (llots ceràmics i aigües residuals) s'incorporen al producte final del procés que és l'argila atomitzada.  
2. Línia de fabricació de revestiment ceràmic esmaltat de monococció porosa  
L'argila atomitzada es condueix, després de l'atomitzatció prèvia i per mitjà d'un sistema de cintes transportadores i elevadors de catúfols, fins a les tremuges d'alimentació a premses, que dosifiquen la terra per al rebliment dels motles de les peces. Una vegada realitzat el premsatge, s'introdueixen les peces en els assecadors ràpids per a eliminar la humitat present a l'argila. Posteriorment, les peces crues passen a les línies d'esmaltatge on se'ls apliquen recobriments en diverses capes. Una vegada esmaltades, les peces crues es couen al forn monoestrat de corrons i se n'obté un revestiment ceràmic esmaltat de monocció de pasta roja en diversos formats per a ser utilitzat en revestiment de parets. Finalment, passen a les línies de selecció i envasament i s'emmagatzemen en caixes apilades en palets a l'espera de la seua expedició.